Elin Margrethe Brodin

**Elin Margrethe Brodin** (født 1963) er en norsk forfatter og oversetter. Hun debuterte litterært i 1983. Som forfatter er hun kjent for sin skarpe sivilisasjonskritikk. Bøkene hennes låner iblant motiv fra science fiction og fantasy, men de fleste utgivelsene er mer realistiske samtidsromaner. For det meste skriver hun skjønnlitteratur for voksne, men har også noen barne- og ungdomsbøker og et par debattbøker bak seg. Hun skriver i tillegg avisstoff og har sporadisk tatt oppdrag som litteraturanmelder. Hennes debattbok *Papirdukker* omhandlet saken som i 1996 førte til at norsk barnevern ble dømt for brudd på menneskerettighetene av Den europeiske menneskerettsdomstolen i Strasbourg. Elin Brodin er født, oppvokst og bosatt i Oslo. Hun var samboer med forfatteren Henning Hagerup til han døde i 2025.

I mai 2011 skapte hun debatt ved å uttale at Osama bin Laden var «modig» og «talte Roma midt imot», i etterkant av bin Ladens død. Hun forklarer at dette selvsagt ikke er ment som støtte til terrorisme, men som et provoserende tankeeksperiment for å se verdenssituasjonen fra flere sider. På Facebook har forfatteren aktive debattfora som har fått en god del oppmerksomhet.

En del av bøkene hennes er oversatt, til tysk, flamsk, svensk og dansk, og hun har mottatt flere priser for sitt forfatterskap. 

**Bibliografi**
* *Morgen i aftenlandet* &ndash; roman (1983) 
* *Den krydrede vin* &ndash; roman (1985) 
* *Ulvinnen* &ndash; roman (1986) 
* *Maskedans* &ndash; roman (1987) 
* *Askefolket* &ndash; roman (1988) 
* *Kjære Timo* &ndash; roman (1989) 
* *De vises sten* &ndash; roman (1989) 
* *Drager i hodet* &ndash; roman (1990) 
* Fire brave borgere &ndash; ungdomsroman (1990) 
* *Papirdukker* &ndash; debattbok (1991) (sammen med Adele Johansen) 
* *Kan du ikke tale* &ndash; debattbok (1991)
* *Bedøvelse* &ndash; roman (1991) 
* *Den europeiske dødebok* &ndash; roman (1992) 
* *Slavenes bok* &ndash; novellesamling (1993) 
* *Blod* &ndash; roman (1993) (som **Ulf Tannberg**) 
* *En klode full av lys* &ndash; ungdomsroman (1994) 
* *Skade* &ndash; roman (1994) 
* *Madonna med barn* &ndash; roman (1996) 
* *Gutten og enhjørningen* &ndash; ungdomsroman (1997) 
* *Farvel, babylon* &ndash; roman (1998) 
* *Unaturlig* &ndash; roman (1999) 
* *De dødes språk* &ndash; roman (2001) (sammen med Henning Hagerup)
* *Husets nummer* &ndash; roman (2002) (sammen med Henning Hagerup)
* *Sverm* &ndash; roman (2003) 
* *Jaspis – landet bortenfor* &ndash; barnebok (2005)
* *Bivirkninger* &ndash; roman (2007)
* *Banemann* &ndash; roman (2008) (sammen med Henning Hagerup)
* *Alfakrøll* &ndash; barnebok (2008)
* *Fredløs* &ndash; debattbok (2011)
* *Rotnorsk* - roman (2013)
* *Mørkets fyrstinne -* fortellinger (2016)

## Priser
* Førstepris i Bokklubbens romankonkurranse i 1991 
* Mads Wiel Nygaards legat 1992
* Den belgiske Bronseboken i 1996
* Livsvernprisen 1997, for i sitt forfatterskap og debatt i mediene å ha «engasjert seg sterkt i kampen mot provosert abort og medisinsk forskning som truer menneskeverdet»
* Gustav Heinemann Friedenspreis für Kinder- und Jugendbücher 1997 (tysk) 
* Riksmålsforbundets barne- og ungdomsbokpris 2000, for oversettelse  (sammen med Henning Hagerup)

## Referanser


## Eksterne lenker
* Elin Margrethe Brodin i Dagbladet Forfatter
* Elin Margrethe Brodin i NRK Forfatter
* Digitaliserte bøker av Elin Brodin i Nasjonalbiblioteket.